
Hic  morbus,  a  cunctis  medicis  auctoribus  iu 
duas  species,  nominatim,  chronicam  et  acu¬ 
tam,  dividitur.  Imprimis  de  chronica  specie 
perpauca  verba  habere  mihi  est  in  animo. 
Est  ea  aquosae  collectionis  species,  quae,  su¬ 
turis  hiantibus,  diutius  quam  alia  inveterat. 
In  qua  vel  intra  omnes  cerebri  ventriculos, 
vel  inter  externam  cerebri  faciem,  et  ejus  in¬ 
timam  tunicam  limpidus  praeter  naturam  li- 

quor  colligitur.  Praeterea  neque  aquam  in¬ 
ter  membranas,  neque  inter  duram  matrem 
et  os  colligi,  in  silentio  medici  scriptores 
transiverunt.  Quod  genus  postremum  vete¬ 
res,  aquam  inter  ventriculos  nunquam  effun¬ 
di  pro  certo  habentes,  semper  accidisse  exis¬ 
timaverunt.  Insuper  his  singulis  jam  com¬ 
memoratis  eam  laticis  effusionem,  quae  nunc 
inter  cutem  et  pericranium,  nunc  inter  peri¬ 
cranium  et  os  evenit,  conditores  antiquissimi 
pro  hydrocephalo  habere  solebant,  et  hoc 
quidem  genus  externum,  illud  autem  inter¬ 
num,  nominabant.  Gaudelius  de  sacco  per¬ 
magno  intra  ipsam  substantiam  cerebri  a- 
quoso  mentionem  fecit,  atque  hunc  ab  uno 
duntaxat  viro  hactenus  repertum  esse  affir¬ 
mat.  Haec  morbi  species  signis  manifestis 
facillime  distinguenda  est. 

Eacies  pallet,  oculi  prominent,  illachry- 

mant,  obtutu  fixo  haerent,  vel  in  orbem  tor- 

* 

quentur.  Pupilla  dilatatur :  iris,  lucerna  ad- 

mota,  lente  se  contrahit ;  somnolentia  atque 
marcor  inexpugnabilis,  pulsus  celer  et  inae¬ 
qualis  est ;  digestio  deturbatur ;  digiti  arcte 
contrahuntur ;  pollice  introverso ;  alvus  nunc 
astringitur,  nunc  solvitur  ;  capilli  capitis  non 
ubertim  egerminant,  aliquando  venae  capitis 
magnopere  tument,  illaeque  etiam  in  faciem 
abdominis  externam  serpentes,  *  nonnullis  in 
exemplis,  aequaliter  tument ;  os  continuo  sa¬ 
livat.  In  recto  situ  caput  tenere  pene  nullus 

prae  ipsius  gravitate  omnino  valet, 

* 

Subinde  rotatio  capitis,  in  quibusdam  ex» 
em  piis  aeger  motu  capitis  subito  contractione 
nervorum  corripitur.  Plerique  quidem  con¬ 
vulsionibus,  cum  totius  corporis,  tum  membro» 
rum,  simul  cum  morbo  gravissime  vexantur. 
Doctor  Rush  de  tribus  aegris,  qui  ad  decem 
annos  pervenerant,  et  neque  ambulare,  neque 

in  situ  erecto  corpus  tenere  potuerant,  men¬ 
tionem  fecit.  Caput  increscit,  et  interdum  ita 
magnopere  distenditur,  ut  duplo,  triplo,  et 
etiam  amplius  naturali  magnitudine  praestet. 
Suturae  hiant,  per  quas  interdum  tumores 
molles  et  fluctuantes,  aqua  inter  duram  ma¬ 
trem  et  cranium  interposita,  admodum  pro¬ 
minent.  Coindet  dicit  se  exemplum  vidisse, 
quo  somnolentia  atque  pupillae  dilatatio,  tu¬ 
more  manu  compresso,  acciderunt,  et  usque 
dum  compressio  adfuisset,  perstiterunt.  Au¬ 
ri  vili  ius  primus  notavit,  totam  calvariam, 

multis  ossiculis,  in  medio  fere  omnium  sutu- 

0 

rarum,  inter  sese  conjunctis,  ubique  prorsus 
occlusam  fuisse.  Quam  plurima  ossa  Wormi- 
ana  cranium  saepissime  exhibere  plurimi 
auctores  nos  certiores  fecerunt.  Caput  ali¬ 
quando  sensim  increscit,  frequentius  autem 
ad  quandam  magnitudinem  accedit,  et  postea 
multo  segnius  sese  expandit.  Ossa  ipsa  ca¬ 
pitis  nonnullis  in  aegris  ita  magnopere  exte¬ 
nuantur,  ut  etiam  pelluceant,  atque  ut  per  ea 

sinus  durae  matris  cerebrum  que,  lumine  e 
regione  posito,  plane  conspici  queant.  Hoc 
mihi  videtur  fieri,  vel  quod  vasa  absorbentia, 
a  compressione  excitata,  plus  aequo  vigeant, 
vel  quod  arteriae  nutrimentum  ossibus  per¬ 
parce  suppeditent.  Aliquando  contra  ossa 

multo  crassiora  fiunt.  Aliqui  spina  bifidi 
sive  congenita,  sive  posthac  apparente,  simul 
laborant ;  quod  plerique  auctores  hac  ratione 
explicare  conati  sunt.  Liquor  in  ventriculis 
cerebri  lateralibus  stillans  et  increscens,  per 
foramen  Monroianum  fertur,  atque  ex  tertio 
in  quartum  ventriculum  per  aquaeductum 
Sylvii  dilabitur,  tandemque  ex  hoc  viam  sibi 
in  vertebrarum  canalem  sensim  aperit.  Haec 
quidem  ratio,  utpote  plane  mechanica,  haud 
mihi  placet,  multo  autem  magis  verisimile 
videtur,  spinam  bifidam  ex  eadem  causa  ac 
hydroqephalum  chronicum  exoriri. 

Aliquando  dotes  animi  prorsus  incolumes 
conservantur,  saepius  autem  vis  mentis  lan- 

guescit ;  omnes  musculi  tabescunt,  et  aegri 
denique  marasmo  vel  convulsionibus  confecti, 
morti  succumbunt.  Tempus  vivendi  in  mul¬ 
tis  aegris  multum  variat.  Doctor  Monro  in 
praelectionibus  suis  refert,  se  quendam  vi¬ 
disse,  qui  quadraginta  et  quinque  annos  hoc 

i 

morbo  laboraverat.  Aurivillius  quoque  si¬ 
mile  exemplum  enarrat.  Infantes,  qui  hoc 
morbo  pertentati  nascuntur,  diutius  quam 
qui  post  partum  corripiuntur,  plerumque  vi¬ 
vunt.  Hic  morbus,  ut  mihi  videtur,  ex  his 
tribus  causis  internis,  vel  seorsim,  vel  con- 
junctim  praecipue  oritur ;  nempe  vel  ex  ac¬ 
tione  exhalantium  vasorum  omnino  ac  per¬ 
verse  depravata,  vel  ex  quadam  latente  cere¬ 
brum  versus  sanguinis  derivatione,  vel  ex 
vasis  absorbentibus  ita  deturbatis,  ut  non 
muneribus  suis  perfungi  possint.  Quaevis 
harum  causarum  singulatim  morbum  cito 
ferre  valet.  Hinc  quodcunque  ortui  harum 
favet,  cerebrum  huic  malo  reddat  opportu¬ 
num,  et  quidquid  obicem  sanguini  in  ejus 

cursu  aliquem  objicit,  exhalantibus  vasis  inde 
admodum  refertis,  exhalationem  vaporis  pius 
justo  auctam  expedire  valet.  Hoc  modo|  ex¬ 
ostoses  cranii,  tumores  in  cerebro  crescentes, 
et  alia  hujusmodi  morbum  saepe  generant. 
Quidquid  munera  absorbentium  vasorum 
subvertit,  morbum  movet.  Hinc  morbus  ex 
obstructione  glandularum  cervicis,  qua  fluxus 
lymphae  a  cerebro  impeditur,  exoriatur. 

Casus,  ictus,  et  quodcunque  cerebrum  con¬ 
quassat,  in  causas  hujus  mali  justo  inseruntur. 
Exempla  in  lucem  emittuntur,  in  quibus 
morbus  injurias  utero  matris  gravido  illatas 
secutus  est.  Violentam  capitis  compressio¬ 
nem  obstetiicis  manu  in  ipso  enixu,  auctores 
veteres  in  numerum  causarum  allegare  sole¬ 
bant.  Haud  omnino  mihi  verisimile  videtur, 
lenem  compressionem  manus  morbum  ingene¬ 
rare  posse,  siquidem  a  fortiori  compressione, 
quam  pelvis  ossa  praestant,  minime  gigni 
conspicimus,  Coindet  huic  sententiae,  injus- 

te  ut  opinor,  favere  videtur.  Placentinus 
positurae  infantis  in  utero,  capite  inclinato, 
ortum  mali  adscribat.  Proculdubio  autem 
illa  positura  foetus  pro  morbi  causa  perperam 
habetur,  quod  ea  ratione  multo  saepius  quam 
accidit,  excitaretur.  Hildanus  ex  imagina¬ 
tione  matris,  quod  minime  verisimile  est  hy- 
drocephalum  oriri  inscite  credebat.  Hae  et 
plurimae  hujusmodi  sententiae  flocci  manifes¬ 
te  habentur ;  minime  igitur  merent  ut  com¬ 
memorarentur.  Postremo  frequentius  acci¬ 
dit,  ut  acutus  hydrocephalus  in  chronicum, 
quanquam  suturae  occlusae  sint,  convertatur. 
Doctor  Baillie  exemplum,  in  quo  suturae  fir¬ 
miter  conjunctae,  permagna  aquae  quantitate 
separatae  sunt,  in  medium  produxit.  Doctor 
Monro  in  praelectionibus  suis,  vere  insigne 
exemplum  enarrat.  Secundum  Quin  hydro¬ 
cephalus  chronicus  saepenumero  rachitide 
enascitur. 


DE  HYDROCEPHALO. 


9 


Morbus  e  ptyalismo  uberrimo,  qui  sua  spon¬ 
te  evenit,  et  per  duodecim  menses  perstitit, 
sublatus  est.  Illo  tempore  peracto,  suturae 
occlusae  sunt,  et  caput  suam  naturalem  mag¬ 
nitudinem  recuperavit.  Hinc  medici  huic 
remedio  semper  faverunt,  et  femora,  dorsum, 
et  quoque  caput  exulceratum,  unguento  hy- 
drargyro  fortiori  illinere  semel  bisve  in  die, 
nobis  persuaserunt.  Praeterea  submuriatem 
hydrargyri  interne  exhibitam,  ut  moveatur 
saliva,  multis  laudibus  evexerunt.  Est  au¬ 
tem  difficillimus  et  pene  sisyphius  labor  in 
infantibus,  praesertim  hydrocephalicis,  ptya^ 
lismum  provocare. 

Exempla  nobis  tradita  sunt,  in  quibus  hoc 
remedium,  quanquam  salivationem  non  exci¬ 
taverit,  morbum  nihilominus  expulit.  Er- 
rhina,  ut  pulv  :  Asail  vel  Hellebori  Comp  : 
obtinuerunt;  quoniam  curam  spontaneam  ac¬ 
cidisse,  aqua  naribus  abunde  defluente,  me¬ 
dici  affirmaverunt.  Quomodo  hoc  fieri  pos- 

set,  nequaquam  liquet.  Vix  aut  ne  vix  qui¬ 
dem,  liquor  in  ventriculis  lateralibus  accu¬ 
mulatus,  cursum  nervorum  olfactus  per  fo¬ 
ramina  cribrosa  sequeretur,  et  hoc  modo 
morbus  tolleretur.  Forsan  auctae  membra¬ 
nae  Schneiderianae  secretio  hoc  malum,  non 
secus  ac  urinae  copia  ascitem,  submoveat. 
Tam  felix  mali  eventus  raro  expectandus  est, 
haec  enim  remedia,  quippe  quae  cerebrum 
quassent,  atque  ita  morbum  exaggerent,  non 
sine  periculo  exhibeantur.  Diaphoretica  ut 
pulv:  Ipecacuanhae  Comp :  etpulv:  Antimo- 
nialis  et  diuretica,  nempe  pulv:  Scillae  cum 
submuriate  Hydargyri,  Spirit.  aether.  Nitrosi, 
digitalis,  omnia  usurpata  sunt,  et  a  diversis 
medicis  curavisse  feruntur.  Epispastica  su¬ 
per  totam  calvariam  imponenda  sunt,  et  ea  ut 
humores  detraherentur,  continuata  serie  ap¬ 
plicare  nos  oportet.  Doctor  Temple  ab  usu 
doronici,  quod  uberrimam  exhalationem  apud 
caput  excitaverit,  nonnullos  hoc  morbo  per¬ 
tentatos  ad  integram  sanitatem  reduxit 

Quibusdam  in  exemplis,  hirudines  ad  tempo¬ 
ra  multo  commodo  applicarentur.  11  i  verius 
exemplum  in  medium  protulit,  in  quo  fascia 
caput  totum  cinxit,  et  sic  pressura  malum 
gradatim  sanavit. 

Doctor  Hili  apud  suas  observationes  prax- 
eos,  de  oxygenii  usu  affirmat,  hoc  remedium 
infanti  immane  caput  habenti  ita  profuisse, 
ut  ad  perfectissimam  valetudinem  quotidie 
proprius  accederit,  et  sanitas  ex  omni  parte 
confirmata  auspicato  restituta  sit.  Trapana- 
tionem  xoc ra  irgog  tov  Iv  xi in  suo 

secundo  libro  de  morbis,  Hippocrates,  fons  me¬ 
dicinae  artis,  primus  admonuit.  Si  perficien¬ 
da  sit,  maxime  oportet,  ut  parvulum  aquae 
gradatim  manare  sinamus,  et  ut  postea  caput 
panno  laneo  alligemus.  Brevi  tempore,  rur¬ 
sus  perficiendum  est  opus,  et  toties  iteran¬ 
dum,  quoties  aqua  accumulatur.  Interea  nos 
decet  alvum  blandissimis  medicinis  ducere, 
atque  corpus  tonicis,  inflammationi  parum 

faventibus,  roborare.  Quam  infeliciter  tra- 
panatio  suscipiatur,  illud  plurimi  auctores  tes¬ 
tatum  eunt.  Quanquam  illi  mortem  inde  ac¬ 
celerari  affirmant,  recens  tamen  scriptor  exem¬ 
plum,  in  quo,  insigni  felicitate,  morbus  illa 
operatione  fugatus  est,  in  lucem  protulit. 
Hic  morbus  est  certo  periculosissimus,  et  fere 
lethalis.  Quanquam  enim  Sclienkius  apud 
suas  observationes  medicas  affirmat,  quartos 
aegros  hydrocephalo  chronico  laborantes,  a  se 
prorsus  curatos  esse ;  omnia  tamen  conami¬ 
na,  qualiacunque  ea  sint,  et  quam  promptis- 
me  porrigantur,  hunc  morborum  omnium 
pervicacissimum  profligare,  et  sanitatem  re¬ 
ducere  rarissime  pollent.  Vere  mirum  est, 
quantum  laticis  cerebrum,  vel  potius  caput 
aliquando  continere  possit.  Hildanus  vigin- 
ti  etiam  et  quinque  libras  aquae  intus  calva¬ 
riam,  se  invenisse  affirmat.  Heyman  ean¬ 
dem  quantitatem  invenit.  Tulpius,  Hildanus, 
Vesalius,  Morgagni,  Hoctor  Whytt,  Doctor 
Underwood,  et  etiam  multi  alii  singula  exem- 

pia,  in  quibus  cerebrum  tantum  parvulae 
glandulae  speciem  induit,  singuli  promulga¬ 
verunt.  Morgagni  dicit  hydroceplialum  cau¬ 
sam  esse,  cur  foetus  nonnunquam  cerebro  ca- 
reant.  Hoc  aliquatenus  probabile  videtin^ 
namque  vasa  absorbentia  pene  totum  cere¬ 
brum  haurire  posse,  ab  exemplis  jam  nunc 
prolatis,  satis  superque  constat. 

De  hydrocephalo  acuto  disserere  nunc  mihi 
licet.  Naturam  hujus  speciei  antiquissimi 
medici  ex  toto  nesciverunt.  Hanc,  utpote 
qua  in  ventriculis  lateralibus  aqua  colligitur, 
Hieronymus  Mercurialis  apud  sua  opuscula 
aurea  primus  notavit.  Symptomata  vero  e- 
jus  Petit  primus  descripsit ;  et  postea  Doctor 
Whytt  librum  ex  toto  exquisitum  in  lucem 
edidit. 

Morbum  in  duo  stadia,  nempe  stadium  in¬ 
flammationis,  vel  congestionis,  et  stadium  a- 
quosae  compressionis  fert  mihi  animus  divi- 

dere.  Imprimis,  stadio  inflammationis  ope¬ 
ram  dare  mihi  est  consilium.  Paulo  ante  ad¬ 
ventum  morbi  infans  vultu  hilari  est,  atque 
satis  juvenatur  ;  vires  mentis  magnopere  pol¬ 
lent,  ac  ingenium  mirum  in  modum  acumine 
praeditum  est;  ventriculus  cibum  appetit, 
atque  constitutionem  infantis  ex  omni  parte 
alacritas  et  laetitia  frequentissime  excitant ; 
quae  omnia,  magnam  sanguinis  copiam  in- 
esse  in  cerebro,  plane  declarant.  Aliquando 
aggressio  morbi  repentina,  sine  ullis  signis 
praegredientibus,  animam  infantis  cito  extin- 
guit ;  aliquando  subita  nervorum  contractio 
jam  primum  bene  se  habentem  de  medio  tol¬ 
lit.  Frequentissime  autem  quamplurimis  in¬ 
diciis  extemplo  memorandis,  morbus  sese  ex¬ 
hibet.  Languor,  lassitudo,  pervigilium,  an- 

t 

xietas,  inquietudo,  superciliorum  arcta  non 
autem  continua  corrugatio,  quod  symptoma  a 
sensu  retinae  praeter  modum  acuto  originem 
ducit,  aegrum  deturbant.  Somnia  injucunda 
adsunt,  quae  fas  est  suspicari,  quod  aeger  inter 

dormitandum  repentino  impetu  subinde  resi- 
liit,  et  quod  porro  incertum  vultum  habet. 
Quamobrem  qua,  quaeso,  causa,  nisi  sangui¬ 
nis  plus  aequo  copia  in  cerebro,  hoc  signum 
pendet  ?  Si  saliva  ex  dentitione  ante  morbi 
adventum  abundanter  manavisset ;  fluit, 
morbo  ingruente,  minore  in  copia,  vel  ex 
toto  cessat.  Nares  quoque  mucum  raro  secer¬ 
nunt.  Urina  parca,  et  non  sine  dolore  fluit ; 
atque  quidem  omnes  secretiones  imminutae 
sunt.  Perraro  infans  dejicere  vult.  Haec 
signa  praegredientia  per  multos  dies  per¬ 
stant,  et  subinde  leves  remissiones  subeunt. 
Nonnullis  in  exemplis,  ab  indiciis  morbi  ma¬ 
nifestis  inopinanter  corripitur.  Calor  corpo¬ 
ris  atque  capitis  ardens,  faciei  rubor,  sitis,  al¬ 
bor  linguae  urgent.  Perspiratio,  quae  capite 
aliquando  copiose  erumpit,  calorem  capitis 
aliquatenus  imminuit.  Epistaxis  perraro  ad¬ 
est,  et  quippe  quae  ex  nimio  sanguinis  caput 
versus  fluxu  oriatur,  adjuvaret  in  dolore  le¬ 
vando  necesse  est.  Nares  ita  aridae  sunt,  ut 

saepe  vellicentur ;  dentes  inter  dormiendum 
frendent ;  aeger,  quasi  perterritus,  e  somno 
repente  expergiscitur,  et  ejulationem  argutam 
edit.  Pulsus  est  celer  et  durus,  et  ad  centum 
et  viginti,  nonnunquam  ad  centum  et  qua¬ 
draginta  in  horae  sexagesima  parte  micat. 
Arteriae  caroticae  quoque  fortiter  micant. 
Sanguis,  si  mittatur,  tunicam  coriaceam  ex¬ 
hibet.  Respiratio  celeris  et  interdum  vix 
percipi  potest.  Vagitus  crebri,  organa  au¬ 
ditus,  tactus,  et  praecipue  visus,  multo  magis 
quam  naturae  convenit,  sensu  praedita  fiunt. 
De  duobus  aegris,  quos  acumen  auditus  ae¬ 
gerrime  vexabat,  Rush  nos  certiores  reddidit. 
Oculi  luce  amoventur,  vel  omnino  claudun¬ 
tur.  Tunica  adnata  est  admodum  vasculosa. 
Retina  solitum  lucis  stimulum  tolerare  ne¬ 
quit  ;  atque  igitur  pupillae  contrahuntur ; 
cutis  arida  fit  et  aspera  ;  urina  plus  justo  fit 

rubrior,  et  male  olet.  Si  aeger  adultus  sit, 

/  \ 

delirium  eum  ferox  invadit.  Hoc  nonnun¬ 
quam  evenit  in  impuberibus.  Dolor  caput 

vexans  ad  nuchas  usque  humeros  saepissime 
tendit.  Dolore,  nullam  certam  sedem  ha¬ 
bente,  membra  excruciantur.  Nausea  et  vo¬ 
mitus  semper  adsunt ;  et  semel  bisve  in  die 
occurrunt.  Dolor  capitis  et  vomitus  sese  in¬ 
vicem  alternant.  Supinus  aeger  jacere  gau¬ 
det.  Hac  corporis  positione  mutata,  vel  vo¬ 
mitus  vel  ejulatio  statim  accedunt.  Si  ca¬ 
put  manibus  tractetur,  dolor  crucians  eve¬ 
nit.  Abdomen  saepe  tenditur  et  tumet,  et  si 
regio  ejus  superior  prematur,  sensus  adest 
molestiae.  Hoc  forsan,  vel  secundum  Cheyne, 
ex  morbo  hepatis,  vel  secundum  Yeats,  ex 
distentione  duodeni  colique  oritur.  Inter¬ 
dum  quidem  membra  extruduntur,  haud  lon¬ 
ge  secus  ac  in  colica  aut  torminibus. 

Smyth  de  abdomine  compresso  atque  plano 
mentionem  fecit,  perinde  ac  si  in  eo  cardo 
rei  versus  est.  Obstipatio  multo  frequentius 
adest ;  aliquando  autem  diarrhoea  quasi  bilio- 
sa  aegrum  debilitat.  Faeces  subvirides  sunt, 

et  quidem  male  olent,  spissae  et  in  parvulis 
frustulis  duratae,  materia  glutinosa  commix¬ 
tae  apparent.  Saepe  aestuant ;  raro  quidem 
sunt  nigrae,  et  piceae,  et  meconio  similes. 
Quanto  pleniores  sanguine  arteriae  cerebri 
sunt,  tanto  magis  irregularis,  tardus  et  debi¬ 
lis  est  pulsus,  et  iisdem  legibus  irritabilitas 
ventriculi,  et  ille  acutus  capitis  dolor,  mutuo 
obtemperant.  Cuidam  infanti  inflammatio 
tonsillarum  atque  glandulae  parotideae,  auc¬ 
tore  Bedingfield,  simul  cum  signis  hydroce- 
phali  consuetis  interfuerunt.  Haec  sunt  plu¬ 
rima  indicia,  quae  in  stadio  inflammationis 
obveniunt. 

Nunc  ea  signa,  quae  ad  stadium  congestio¬ 
nis  pertinent,  mens  mihi  est  enumerare  j  et 
poste  de  sequela  utrum  vis  statuum,  nempe  de 
effusione,  perpauca  verba  tradere.  Sympto¬ 
mata  hujus  status  sunt  adeo  subdola  et  falla¬ 
cia,  ut  aggressio  ejus  vix  unquam  detegi  pos¬ 
sit,  neque  ullum  periculum  minitatur,  donec 

penitus  in  aegro,  ut  ita  dicam,  infigatur. 

Multa  pars  signorum  antea  citatorum  ingraves- 

> 

cit ;  omnia  autem,  quae  vehementem  excita¬ 
tionem  denotant,  omnino  desunt.  Somnolen¬ 
tia, marcor,  torpedo,  oscitatio  crebra,  ingruunt. 
Oculi  hebescunt,  et  subinde  obtutu  haerent, 
quos  infra  linea  apparet  livida ;  pupillae  ali¬ 
quatenus  dilatantur,  et  segniter,  lucerna  ad¬ 
mota,  contrahuntur.  Interdum  axes  oculo¬ 
rum  nasum  versus  diriguntur  :  hoc  nonnun- 
quam  unum  tantum  ex  oculis  afficit.  Inter¬ 
dum  duplex  visus  adest  ;  omnes  sensus  tor¬ 
pent  ;  vultus  mutationem  subit,  et  fit  collap¬ 
sus  et  anxius ;  facies  pallet ;  rubor  autem  in¬ 
terdum  redit  abitque  fugax ;  lingua  subfusca. 
et  sordida ;  corpus  friget,  sed  saepe  huc  et  il¬ 
luc  calet ;  caput  sudor  gelidus  madefacit. 
Vomitus  minus  urget ;  quinetiam  ventriculus 
ita  torpet,  in  quibusdam  exemplis,  ut  actioni 
emeticorum  prorsus  obstet.  Hoc  ipse  bis 
notavi ;  dolor  capitis  obtusus  ;  pulsus  tardus, 
oppressus  et  quasi  debellatus  ;  respiratio  ad- 

modum  pigra  et  difficilis :  aeger  in  cunis  cu¬ 
bare  vehementissime  exoptat,  nunc  sopor, 
nunc  ejulatio,  vicissim  occurrunt;  aeger  ar¬ 
rectus  sedere  minime  valet ;  humor  super  la¬ 
bia  superiora  et  circum  nasum  apparet,  atque 
labia  ipsa  livent ;  debilitas  artuum,  et  cervi¬ 
cis  aegrum  infestat;  interdum  volae  manus 
et  plantae  pedum,  calent.  Intumescentia 
quasi  ex  oedemate,  in  parte  frontis  superiore, 
identidem  occurrit.  Hoc  symptoma  Smyth 
primus  notavit ;  ejulatio  lugubris  et  pigra 
continuo  adest.  Urina  sedimentum  albidum 
furfuraceum  demittit.  Alvus  saepissime  ad¬ 
modum  astringitur,  spiritus  foetidus  evadit. 
Haec  symptomata  magis  magisque  vires  ae¬ 
gri  opprimunt,  interturbant,  atque  confun¬ 
dunt,  ideoque  fatendum  est  medicamenta  pa¬ 
rum  valere  ad  cerebrum  restituendum,  et  id 
ad  salutem  reducendum. 

4  ( 

Quod  postremo  ad  stadium  effusionis  atti¬ 
net,  nunc  mihi  licet  commemorare.  Omnia 

signa  jam  nunc  recensita  maxime  ingraves¬ 
cunt.  Inter  hoc  effusionis  et  illud  congesti¬ 
onis  stadium  ita  parvulum  interest,  ut  non 
sine  gravi  mentis  intentione  distingui  possint. 
Aeger  somno  oppressus  jacet,  et  si  suscitetur 
cunctos  et  cuncta  nescit,  et  de  dolore  capitis 
solummodo  queritur;  os  spumat;  sudores  lo¬ 
cales,  et  rubor  genarum  adsunt ;  interdum 
haec  gena  pallet,  dum  altera  maculis  paulu¬ 
lum  lividis  operitur.  Perraro  autem  hae  ma¬ 
culae  ipsum  corpus  huc  et  illuc  invadunt ; 
vomitus  cessat ;  pupillae  maxime  dilatantur, 
et  vix  aut  ne  vix  quidem,  lucerna  admota, 
contrahuntur;  oculi  humescunt,  et  quasi  fi¬ 
lis  albidis  oblinuntur ;  sensus  videndi  peni¬ 
tus  torpescit,  aeger  in  erecto  situ  caput  tene¬ 
re  minime  valet,  atque  igitur  sinistrorsum, 
dextrorsum,  praecipue  autem  retrorsum  in¬ 
clinatur  ;  et  si  manibus  sustentetur,  manibus 
sublatis,  subito  concidit.  Id  fere  continuo 
in  orbem  volvitur.  Saepissime  e  sopore  ex 
improviso  expergefactus,  manus  ad  caput  ad- 

movet,  atque,  ululatibus  finitis,  profundo  ve¬ 
terno  iterum  succumbit.  Qui  ululatus  fre¬ 
quentissime  unam  vel  duas  horas  perstant, 
et  indicium  hujus  stadii  sunt  certissimum ; 
spiritus  est  foetidissimus  et  tanquam  cadave¬ 
rosus,  et  emittitur  stertore  apoplectico.  Eae- 
ces,  si  dejiciantur,  ex  bile  depravata,  muco 
intestinorum  limoso  atque  morbido  commix¬ 
ta,  constare  videntur.  Hinc  sunt  qui  vermes 
adesse  autumant,  et  ex  his  cuncta  symptoma¬ 
ta,  morte  imminente,  exoriri  inscite  decla¬ 
rant.  Pulsus  abnormi  celeritate  micat,  sae¬ 
pe  quidem  enumerari  nequaquam  potest, 
Quo  plus  aqua  cerebrum  opprimitur,  eo  plus 
celeriter  et  inaequaliter  vibrat,  quod  inde  vi¬ 
res  cordis  adeo  languescunt,  ut  conatibus  cre¬ 
bris  et  invalidis,  tantummodo  officio  perfungi 
polleant.  Subsultus  tendinum,  deglutitio 
impedita,  privatio  sensus  et  paralysis  superver 
niunt.  Identidem  totum  corpus  cruciant 
convulsiones.  Sphincteres  resolvuntur,  et 
faeces  et  mina  sine  voluntate  redduntur;  ad- 

venit  diu  expectatum  tempus,  et  quasi  in  pa¬ 
roxysmo  apoplectico  moritur.  Subinde  qui¬ 
dem  mors,  in  ipso  hujus  stadii  limine,  celero 
pede  venit,  et  extemplo  necat,  vel  lentissime 
et  tanquam  cautissime  obrepit,  adeo  ut  aeger 
doloribus  morbi  vehementissimis  cruciatus 
gradatim  tabescit  et  segniter  animam  efflat. 

Multum  variant  in  variis  stadiis  hujus  mali 
indicia ;  itaque  morbum  suspicari  licet  ex  iis 
quae  maxime  prominent,  et  quae  simul  agunt. 
Melius  vero  remediis  idoneis  ad  eum  prae¬ 
vertendum  uteremur,  si  morbum  imminere 
suspicaremur,  quam  sero  frustra  inscitiam 
nostram  lugeremus.  Medici  fere  omnes 
uno  ore  pronunciant,  venas  atque  sinus  du¬ 
rae  matris,  capite  recluso,  sanguine  refertas 
et  obstructas  inveniri,  Annon  igitur  de¬ 
monstratur  morbum  a  venarum  congestione, 
nonnunquam  originem  ducere  ?  Aliquando 
arteriae  cerebri  permagna  sanguinis  copid 
turgidae,  et  plexus  choroidaeus  admodum 

vasculosus  conspiciuntur.  Haud  semel  bis- 
ve  tunica  cerebri  intima  certum  inflammatio¬ 
nis  praebet  indicium,  et  plerumque  uno  eo¬ 
dem  que  tempore  aliquantulum  seri,  colore 
sanguineo  infecti,  in  lateralibus  ventriculis  re- 
peritur.  * 

Sunt  qui  dicunt  maculas  sanguinis  arterio¬ 
si,  massa  cerebrali  incisa,  undique  apparere  ; 
et  porro  nonnulli  affirmant  cerebrum  totum, 
quasi  cera  rubra  repletum,  effulgere.  His  in 
exemplis  postremis,  ne  minima  pars  quidem 
aquae  ventriculis  aut  membranis  inest.  Hinc 
distensio  immanis  vasorum,  aut  forsitan  san¬ 
guinis  pressura  aegros  letho  dederunt. 

Hoc  plane  demonstrat,  ut  opinor,  certum, 
nescio  quo  pacto,  limitem  esse  circuitioni  san¬ 
guinis,  ultra  vel  citra  quam  effusio  nequa¬ 
quam  accidere  potest.  Idem  optime  proba¬ 
tur  in  paroxysmo  febris,  namque  inter  frigi¬ 
dum  stadium  arteriae  citra  secretionis  limi- 

tem,  inter  stadium  ardens  ultra,  inveniuntur ; 
denique  ad  hunc  certum  limitem  reducuntur, 
tum  sudor  elicitur,  quo  quidem  corpus  refri¬ 
geratur  et  paroxysmus  finitur.  Magna  lym¬ 
phae  coactae  copia  nervos  opticos  circumdat. 
Monsieur  Petit  glandulam  pituitariam  admo¬ 
dum  duratam  dicit  se  invenisse.  In  verbis 
Morgagni  “  glandula  pinealis  firmior,  et  ma- 
“  jor,  et  albior  quosdam  loculos  intus  habere 
“  videtur.”  Si  stadium  effusionis  aegrum 
necaverit,  copia  fluidi  serosi  ad  duas  usque 
vel  sex  uncias  ventriculos  distendit.  Innu¬ 
mera  corpuscula,  hydatides  dicta,  supra  faci¬ 
em  cerebri  externam,  nonnunquam  etiam  in¬ 
tus  ventriculos  laterales  disperguntur.  Glan¬ 
dulae  mesentericae  praeter  modum  amplifi¬ 
catae,  alterae  duratae,  alterae  spisso  et  foeti¬ 
do  pure  repletae,  conspiciuntur.  Hepar  albi¬ 
dum  atque  magnct  ex  parte  morbosum  appa¬ 
ret.  Aliquando  peritonaeo  huc  et  illuc  ad¬ 
haeret.  Pluidum  in  ventriculis  cerebri  sani 
detectum,  calore,  acidis,  et  alcohole  non  affi- 

citur.  Quod  autem  in  cerebro  hydrocepha- 

lico  colligitur,  massam,  talibus  reagentibus 

ad  missis,  coactam  demittit,  N  onne  hoc  max- 
• 

imo  est  argumento,  quod  actio  vasorum  ex¬ 
halantium  omnino  ac  perverse  depravata  sit  ? 
Mera  distensio,  vel  relaxatio,  quae  pro  causa 
hydropum  indocte,  ut  mihi  videtur,  habetur, 
hanc  rem  explicare  nequaquam  posset. 

Infantes  et  impuberes  huic  morbo  sunt  val¬ 
de  proclives,  et  praesertim  illi  quibus  est  dia- 
thesis  strumosa,  quam  temperamentum  san¬ 
guineum,  pulchri  crines,  oculi  coerulei,  la¬ 
brum  superius  tumidum,  cutis  admodum  lae¬ 
vis  et  delicata  satis  denotant.  Annonin  fan- 
tes  hujusmodi  constitutionis  hydrocephalus 
saepius  adoritur,  propterea  quod  natura  iis  sit 
abnormis  irritabilitas.  Hac  in  aetate  saepius 
accidit,  quod,  ut  opinor,  cerebrum  eo  tempo¬ 
re  non  perfectissime  elaboratur,  et  quod  mu¬ 
tationes  varias,  causa  partibus  corporis  omni¬ 
bus  vim  nervosam  suppeditandi,  continuo 

subit,  et  quod  quo  majore  alacritate  quaevis 
pars  muneribus  suis  perfungitur,  eo  plus  fit 
opportuna  morbo.  Hinc  Morgagni  in  infan¬ 
tibus,  quippe  quorum  vasa  absorbentia  in  of¬ 
ficio  quam  maxime  versentur,  multo  fre¬ 
quentius  quam  in  adultis  collectiones  aquae 
invenit.  Puellae,  auctore  Morgagni,  huic 
morbo  plus  obnoxiae  sunt  quam  pueri,  quin- 
etiam  in  quibusdam  regionibus,  multo  fre¬ 
quentius  quam  in  aliis  grassatur.  Hoc,  quo¬ 
ad  mihi  fas  sit  judicare,  speciem  veritatis 
certo  induit.  In  Mc  regione  multo  saepius 
occurrit  quam  in  Anglicana.  Multum,  ut 
mihi  videtur,  ex  habitu  parentum,  vel  mor¬ 
bis,  vel  diaeta  prava,  vel  aliis  causis  debili¬ 
tantibus,  depravato  pendet.  Infantes,  qui 
ubera  nutricis,  malam  corporis  valetudinem 
habentis,  ducunt,  magis  obnoxii  huic  malo 
fiunt ;  et  quoque  qui,  lacte  foeminae,  quae  est 
in  menstruis,  implentur. 


Quodcunque  sanguinem  ad  internas  capi- 

tis  partes  impellit,  morbum  generat.  Hinc 
ulcera,  cutaneae  eruptiones,  praesertim  quae 
caput  infestant,  ut  tinea  capitis,  crusta  lactea; 
fluxus  hutiiorum  ab  aure  postremo,  opthal- 
mia,  et  multa  alia  remediis  fortibus  subito  re¬ 
pulsa,  hunc  malum  inferunt.  Quodcunque 
inferiores  corporis  partes  versus  fluxum  san¬ 
guinis  impedit,  ut  glandularum  mesenterica¬ 
rum  et  hepatis  intumescentia,  et  varii  in  ab¬ 
domine  tumores  morbum  gignunt.  Pravitas 
viscerum  chylopoeticorum,  febris  intermit¬ 
tens,  et  remittens,  colica,  dentitio,  vermina¬ 
tio,  rubeola,  pertussis,  cynanche  trachealis, 
scarlatina,  et  fere  omnes  infantum  morbi, 
hunc  malum  saepissime  excitant.  Omnes 
medici  ambigere  solebant  de  eo  quod  mor¬ 
bum  proxime  inducit.  Aliqui  putabant  ex 
ruptis  vasis  cerebri  lymphaticis  malum  ex¬ 
oriri.  Doctor  Darwin  torporem  vasorum  ab¬ 
sorbentium  in  causa  esse  existimabat.  Doc¬ 
tor  Brown  ex  debilitate  cerebri ;  Withering, 
Beddoes,  Rush,  Clarke,  et  plurimi  alii,  ex  ac- 

tione  inflammata  cerebri  vasorum,  exoriri 
putabant. 

Omnia  prima  signa,  ut  mihi  videtur,  ad 
copiam  sanguinis  nimiam  vel  in  arteriis,  vel 
in  venis  cerebri,  justo  referri  possunt.  Dolor 
capitis,  vertigo,  genae  rubore  suffusae,  inqui¬ 
etudo,  intolerantia  lucis,  sensus  acutus  audi¬ 
endi,  contractio  pupillae,  rubor  tunicae  ad- 
natae,  pyrexia,  vomitus  ex  consensu  inter  ce¬ 
rebrum  et  ventriculum,  inflammationem  ad¬ 
esse  plane  probant.  Somnolentia,  torpedo, 
pupillae  paululum  dilatatae,  oculi  hebetiores, 
frigus  corporis  inaequale,  pulsus  tardus  et 
oppressus,  et  multa  alia,  congestionem  mani¬ 
feste  ostendunt.  Pupillae  varias  cerebri  con¬ 
ditiones  optime  edocent,  si  contractae  paulu¬ 
lo  stimulo  facillime  arctius  contrahuntur,  in¬ 
flammationem,  sin  autem  minus  contractae, 
luce  admota,  segniter  afficiuntur,  venarum 
congestionem,  et  postremo  si  dilatatae  vix  lu¬ 
cis  stimulo  obtemperant,  et  si  filis  albidis  tec= 

tae,  eft usionem,  instare  pro  certo  habeamus, 
omnino  licet.  Porro  etiam  statu  pupillarum 
hic  ab  aliis  morbus  optime  distinguitur. 

Consilia  medendi  quinque  adsunt.  In¬ 
flammationem  vel  congestionem  cerebri  mi¬ 
nuere.  Causas  irritantes  in  canali  intestinali 
vesceribusque  chylopoeticis  amoveri.  Absor¬ 
ptionem  promovere.  Signa  molestiae  miti¬ 
gare  et  corpus  roborare.  Summum  reme¬ 
dium,  ad  inflammationem  vel  congestionem 
amovendam,  est  procul  dubio  emissio  sangui¬ 
nis.  Hume  suadet  ut  e  pedibus  aqua  calida 
prius  fotis,  non  secus  ac  veteres  solebant,  san¬ 
guinem  detraheremus.  Doctor  Beddoes  et 
Hoctor  Rush  tantum  sanguinis,  quantum  in 
pneumonia  detradere  monent  ,  et  certissime 
hoc  consilium  aliquam  laudem  jure  sibi  vin¬ 
dicat.  Sanguinem  emittere  e  brachio,  si  in¬ 
fans  annos  duos  natus  sit,  omnino  licet.  Sin 
aliter,  vena  jugularis,  infante  unum  et  dimi¬ 
dium  annum  nato,  est  incidenda ;  et  postea 

cucurbitula  cruenta  ad  nucham  vel  hirudi¬ 
nes  ad  tempora  admovere  nos  oportet.  E- 
missionem  sanguinis,  duodecem  vel  sexdecem 
horis  praeteritis,  repetere  nos  decet,  nisi  prius 
huic  remedio  symptoma  cesserint.  Si  con¬ 
gestio  venarum  se  ostendat,  praesertim  si 
aeger  sit  debili  et  invalido  habitu,  e  brachio 
sanguinem  mittere  manu  parciore  oportet ; 
quoniam  generalis  sanguinis  detractio  in  hoc 
statu  aegrum  maxime  debilitaret,  et  ita  secre-  , 
tiones  augeret.  Detractio  sanguinis  duobus 
commodis  inservit ;  nam  inflammationem  mi¬ 
nuit,  et  alia  remedia  efficaciora  reddit.  Ca¬ 
put  ad  cutem  tondere,  et  aqua  frigida  aceto 
commixta  vel  aethere  continuo  perfundere 
oportet.  Hoc  remedium  exigua  vasa  ad  se 
contrahendum  ciet,  et  irritationem  feliciter 
minuit.  Pediluvium  calidum  bis  terve  in 
die  praecipiendum  est.  Quantum  sit  con¬ 
sensus  inter  cerebrum  et  abdominis  viscera 
et  quam  saepe  inter  impuberes  haec  male  se 
habeant,  satis  superque  constat.  Hinc  omni- 

bus  infantum  morbis  purgantia  maximo  usui 
sunt.  Huic  malo  praesertim,  ut  saepissime 
ex  alvo  astricta,  et  muneribus  viscerum  chy- 
lopoeticorum  deturbatis  exoritur,  magnopere 

prosunt.  Principio  igitur  multum  convenit 
alvum  ducere ;  saepe  enim  hoc  solo  reme¬ 
dio  bis  terve  repetito  morbus  arcetur,  vel  pe¬ 
nitus  profligatur.  Salina  purgantia,  quum 
inflammatio  adest,  fere  anteponenda  sunt, 
propterea  quod  sedes  liquidas  provocare,  et 
corpus  refrigerare  solent,  et  ita  emissioni 
sanguinis  maximo  auxilio  sunt.  Quod  si 
congestio  adsit,  purgans  idoneum  in  usum 
veniet,  uti  submurias  hydrargyri  cum  pulve¬ 
re  jalapae  et  quovis  aromatico.  Si  tormina 
adsint,  illa  remedia,  uti  perpaucae  guttae 
tincturae  opii  camp  :  quae  tormina  sedare 
polleant,  adhibenda  sunt.  Positura  paene  e- 
recta  esset,  ut  fluxus  sanguinis  caput  versus 
hoc  modo  aliquatenus  imminuitur.  Fric- 
tione  per  totum  corpus,  praesertim  per  extre¬ 
ma  opus  est.  Ventriculus  saepenumero,  ex 

irritabilitate,  medicinam  respuit ;  si  hoc  fiat, 
enemata  in  usum  venient,  etsi  neque  tantum 
nec  tamdiu  prosint.  Causa  vomitum  sedan¬ 
di  opiata  aliqui  libere  exhibent.  Quando 
autem  magnam  excitationem  cerebri  primo 
adaugent,  (quam  actionem  arctior  contractio 
pupillarum  optime  probat)  multum  mali  in¬ 
ferunt.  Ad  hoc  thea  viridi  fortiori  auspica¬ 
to  usus  sum.  Interdum  quoque  rubefacientia 
ad  hypochondria,  ut  hepar  et  intestina  ad 
officium  salutare  stimulentur,  commodissime 
applicantur.  Ad  promovendam  absorptio¬ 
nem,  quod  est  consilium  si  effusio  adsit,  epi- 
spastica  ad  caput,  frictio  cum  unguento  hy- 
drargyri,  et  praeparata  ex  hydra rgyro  ad  ex¬ 
citandum  ptyalismum,  sunt  utilissima.  Di¬ 
gitalis,  spirit:  aether  :  nitrosi,  tinct :  scillae  et 
alia  diuretica  plurimum  quoque  adjuvant. 
Fonticulus  nuchae  cum  commodo  applicetur, 
sed  diu  continuari  debet.  Doctor  Smyth 
cauterio,  bregma  praesertim,  inurere  monet ; 
huic  parti  aptissime  applicari  affirmat,  prop- 

ter  junctionem  hic  loci  vasorum  externorum 
et  internorum.  Electricitas  quoque  usurpata 
est.  Doctor  Burns  pulv :  antimonialis  utilis¬ 
simum  esse  remedium  praedicat.  De  signis 
mitigandis,  nihil  verbis  opus  est;  quoniam 
major  pars  eorum  ex  morbo  ipso  pendent, 
nec  levari  queant.  Summa  cura  nitendum 
est,  ut  vires  aegri  sustententur  in  ultimis  hy- 
drocephali  stadiis.  Ad  hos  et  diaeta  et  me¬ 
dicina  plurimum  valent.  Nutrientia  igitur, 
et  tonica  leniter  stimulantia  promptissime  et 
firmissime  adhibenda  sunt. 

Praesertim  denique  in  hoc  malo  pernicio¬ 
sissimo  principiis  obstare  multum  est ;  “  mor- 
“  bo  enim  inveterascente,  aliquid  in  natura 
“  spei  vix  quidquam  in  medicina  sit.” 


FINIS. 


